
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
04.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.12.2013. године поднела захтев за акредитацију  под бројем 612-00-02663/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Основни задаци и циљеви високошколске установе
Основни задаци показују у потпуности сврху постојања Факултета, сажето су исказани и формално усвојени и објављени  у одговарајућим публикацијама Факултета. Циљеви  произилазе из основних задатака и одређују конкретне резултате које Факултет жели да оствари. Све активности Факултета су у складу са основним задацима и циљевима Факултета и периодично се преиспитују и унапређују.
2. Планирање и контрола
Факултет врши систематично планирање, доноси дугорочне и годишње планове, стално прикупља податке и врши њихову анализу. Плански документи су доступни на сајту Факултета и примењују се у пракси. Систематски и редовно се контролише испуњавање основних задатака и сачињавају извештаји који су доступни на сајту Факултета.

3. Организација и управљањe
Постоји Статутом Факултета утврђена организациона структура и систем управљања, који су у складу са Законом о високом образовању.
4. Студије
Студенти стичу квалификације које  одговарају завршетку одређеног нивоа студија, односно карактеру, садржају и циљевима сваког нивоа студија. Сви студијски програми прихваћени су од стране стручних органа. Распоред часова програма који се реализују на Факултету дат је у Прилогу 4.2. Настава се у погледу броја група изводи у складу са стандардима за друштвено хуманистичко поље. Студијски програми имају усклађену структуру, одговарајуће ширине и дубине, и примерене методе учења. Студијски програм јесте повезана и усклађена целина која обухвата циљеве, структуру и садржај, политику и процедуру уписа студената, методе учења и начин провере знања, исходе учења и  компетенције студената, а сваки предмет из студијског програма се исказује бројем ЕСПБ бодова. Обим студија изражава се збиром ЕСПБ бодова.
5. Научно истраживачки рад
Научно истраживачки рад је богат и прати се у домаћем и међународном окружењу. Листа истраживачких пројеката који се реализују на Факултету дата је у Табели 5.2. а збирни преглед научноистраживачких резултата у претходној календарској години дат је у Табели 5.4. Резултати научно истраживачког рада су усклађени са циљевима програма и укључују се у наставни процес.
6. Наставници и сарадници
Требало би повећати број асистената, имајући у виду постојећу структуру наставника и вођење дугорочне политике подмлађивања.

Број наставника одговара потребама студијских програма које Факултет реализује, односно довољан је да покрије укупан број часова наставе на студијским програмима. Укупан број наставника јесте 129, од чега је 97  ангажовано са пуним радним временом  (93,24%), а 31 је ангажовано са делом радног времена (по уговору) што је 6,76%. За све наставнике ангажоване са пуним радним временом приложене су радне књижице и за све наставнике ангажоване са непуним радним временом приложени су уговори и сагласности. Број наставника чије године живота превазилазе законом прописану границу (67 година) јесте 4 ( Петровић Д. Павле; Бајец М. Јуриј; Маричић Р. Бранко; Ушћумлич В. Десанка). Наставници имају укупно ангажовање које је мање од 12 часова недељно. Просечно оптерећење наставника је 6,31467 . Укупан број сарадника је 104, од чега је њих 30 са пуним радним временом, односно 34,93% а 74 са делом радног времена, односно 65,07%. Просечно оптерећење сарадника је 10,80426. Квалификације наставног особља су документоване и одговарају образовно научном пољу и нивоу њиховог задужења. Факултет обезбеђује наставницима и сарадницима услове за научни и истраживачки рад, учешће на домаћим и међународним научним скуповима, прикупљање литературе и извођење истраживања. Величина група за предавања и вежбе одговарају Допуни стандарда за акредитацију студијских програма у оквиру друштвено хуманистичког поља. Требало би повећати број асистената, имајући у виду постојећу структуру наставника и вођење дугорочне политике подмлађивања Следећи сарадници имају оптерећење веће од 17 часова недељно на нивоу установе: Добриловић М. Милутин, Ристић С. Бојан, Стаменковић С. Младен, Јешић М. Милутин, Кукић С. Драгана, Лакић Р. Тања, Милановић А. Марко, Николић С. Милица, Васић Д. Драгана.
7. Ненаставно особље
Постоји квалификовано особље за обављање библиотечких и послова информационих система. Факултет има 2 библиотекара са високим образовањем и једног књижничара и једног извршиоца са високим образовањем на пословима информационих система (руководилац Центра за информационе технологије). Постоји дипломирани правник за обављање секретарских послова и 10 извршиоца за послове студентске службе.
8. Студенти
Постоји дефинисан број и јасни услови за упис и пријем студената. Конкурс за упис студената садржи број студената за одређене студијске програме, услове за упис и висину школарине. Приложена је и ранг листа кандидата. Непрекидно се и систематски прати успех студената и њихово напредовање на студијским програмима, што потврђује и табела. (Статистички подаци о напредовању студената у претходној школској години). Успешност студената у савлађивању појединог предмета непрекидно се прати и вреднује током извођења наставе. 
9. Простор и опрема
Обезбеђен је одговарајући простор за извођење наставе и обављање административних и управних послова. Факултет има амфитеатре, учионице и друге просторије за извођење наставе, библиотечки простор и читаоницу, одговарајући простор за наставнике и сараднике, простор за административне послове и више канцеларија за потребе студентске службе и секретаријата (Прилог 9.2.) Факултет обезбеђује бруто простор од 2,04598 метара квадратних по студенту за извођење наставе по сменама. Обезбеђен је и простор за рад студентског парламента. Простор за извођење наставе је у власништву Факултета. Зграда Факултета има грађевинску и употребну дозволу и задовољава урбанистичке, техничко технолошке и хигијенске услове. Факултет обезбеђује потребну техничку опрему за савремено извођење наставе  у складу са потребама студијског програма.
10. Библиотека, уџбеници и информациона подршка
Библиотека је опремљена одговарајућим бројем библиотечких јединица (укупно 51.351). Збирни преглед броја библиотечких јединица дат је у Табели 10.2. као и броја уџбеника по областима ( на српском и другим језицима) у Табели 10.3. Факултет има информациони систем са преко 450 прикључака. Поседује  4 рачунарске учионице са 142 компјутера ( Прилог 10.2.).  Мада је стандард 10 задовољен, требало би повећати број рачунара за потребе студената.

11. Извори финансирања
Факултет је приложио финансијске извештаје за последње три године који показују да су финансијски резултати позитивни. Постоји јавно доступан финансијски план у Прилогу 11.2. са структуром пројектованих прихода.

12. Унутрашњи механизми за осигурање квалитета
Факултет има јасну и јавну стратегију обезбеђења квалитета: има посебну комисију за обезбеђење квалитета и у пракси спроводи утврђену стратегију обезбеђења квалитета. Посебно се прати квалитет извођења наставе, обављања испита, квалитет уџбеника, и то путем анкетирања студената. Постоји систем самовредновања: постоји комисија за квалитет (у којој је задовољавајући број студената), усвојена политика обезбеђења квалитета и јавно публикован извештај о резултатима самовредновања.

13. Јавност у раду
Факултет јавно објављује основне задатке, циљеве, очекиване образовне исходе, опис студијских програма и опис предмета, услове уписа и преносе ЕСПБ бодова, износ школарине, статус факултета, стратегију обезбеђења квалитета, финансијске резултате и друге битне информације важне за потенцијалне студенте. Објављена је листа наставника и сарадника са подацима о њиховим квалификацијама и ангажовању на Факултету, како на сајту Факултета тако и у Информатору за студенте и Водичу за студенте.
1. Број наставника на установи= 129
Број наставника са пуним радним временом= 97
(број радних књижица= 97)

Број наставника са непуним радним временом= 32
(уговора= 24, сагласности= 24)

2. Број сарадника на установи= 104
Број сарадника са пуним радним временом= 30

Број сарадника са непуним радним временом= 74

3. Број програма= 2 ОАС + 10 МАС + 3 ДС
4. Укупан број студената на свим годинама= 8.535
5. Просечно оптерећење наставника на установи= 6,31

6. Просечно оптерећење сарадника на установи= 10,8

7. Број наставника са укупним оптерећењем већим од 12= 0 (10 сарадника има оптерећење веће од 17)

8. Проценат наставе коју држе наставници са пуним радним временом= 92,56%
9. Бруто простор= 12.480,52 м2
10. Просечан простор по студенту= 2,05 м2
11. Број књига у библиотеци= 47.498
 (место за образложење)
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ има укупно 97 наставника са пуним радним временом,  32 наставника са непуним радним временом,  104  сарадника, 12.480,52 м2 бруто  простора за извођење наставе за укупно 8.535 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

